Zu Asche, zu Staub

«Zu Asche, zu Staub» (norsk oversettelse: til aske, til støv) er tittelsangen til den tyske tv-serien Babylon Berlin. Sangen ble skrevet i 2016 av Tom Tykwer, Mario Kamien, Larry Mullins og Nikko Weidemann.

Om sangen 

I serien blir sangen sunget av skuespilleren Severija Janušauskaitė, som spiller Svetlana Sorokina – i serien også kjent som artisten Nikoros. Hun fremfører sangen på scenen til den legendariske Berlin-nattklubben Moka Efti. På scenen opptrer hun i androgyn drakt, med dress, herrehatt og en smal menjou-bart. Hun blir støttet av et sceneorkester og ballett- og burlesquedansere, iført bananskjørt tilsvarende dem som ble gjort kjent av Josephine Baker. Hun synger tysk med slavisk aksent, og et annet element i sangen er en lengre slagverkssolo midt i sangen.

Sangen er del av seriens lydspor, publisert av BMG Rights Management. På lydsporet er sangen utgitt i to versjoner: «Zu Asche, zu Staub (Psycho Nikoros)» [Finale Season 2] og «Zu Asche, zu Staub (Psycho Nikoros)». Høsten 2018 nådde også sangen den tyske singellisten, med en 22. plass som høyeste notering.

Sangen brukes også i tv-seriens trailer.

Listeplasseringer

Referanser

Eksterne lenker 
  – sangteksten

Sanger fra 2016
Filmmusikk